open-index/open-wikipedia-markdown huggingface dataset:
Frantziscu Cossiga

**Frantziscu Cossiga** (Tàtari, 26 de triulas de 1928 - Roma, 17 de austu de 2010) est istadu unu polìtigu, zurista e imparadore sardu e italianu, su de otu presidentes de sa Repùbriga dae su 1985 a su 1992, addaghi aiat assuntadu, de deretu, s’ufìssiu de senadore perpetuadu. In fatu de unu degretu de su presidente de su Cussizu de sos ministros, aiat retzidu su tìtulu de presidente emèritu de sa Repùbriga Italiana.

Fiat istadu ministru de sos afares internos in sos gubernos Moro su de V, Andreotti su de III e Andreotti su de IV dae su 1976 a su 1978, addaghi aiat demissionadu in fatu de s’ochidura de Aldo Moro. Dae su 1979 a su 1980, fiat istadu presidente de su Cussizu de sos ministros e fiat istadu presidente de su Senadu de sa Repùbriga in sa de IX lezisladuras dae su 1983 a su 1985, addaghi aiat dassadu s’incàrrigu sende elèghidu a su Quirinale, comente Cabu de Istadu prus zòvanu de s’edade repubrigana, a pustis de zai esser istadu finas a tando su sutasegredàriu, ministru de sos afares internos, presidente de su Cussizu de sos ministros e presidente de su Senadu prus zòvanu.
Pische de abrile

Sa tradissione de su pische de abrile, sighida in diferentes paìsos de su mundu, cunsistit in una brulla a realizare s’1 de abrile. Sa brulla podet finas essere meda sofistigada e tenet s’intentu de causare imbargu in sas bìtimas, in àteros casos est petzi unu sistema pro s’ispassiare intre amigos.

Sas orìzines de su pische de abrile non sunt cunnotas, mancari siant istadas bogadas a campu diferentes teorias. Si cussìderat chi siat relassionadu cun s’echinotzu de beranu, chi nche ruet su 21 de martzu. In antis de s’adossione de su Calendàriu Gregorianu in su 1.582, fiat osservadu comente Die de s’annu dae diferentes curturas distantes, che sa Roma antiga e s’Ìndia. S'agabu de annu fiat tzelebradu orizinarmente dae su 25 de martzu a s’1 de abrile, in antis chi sa reforma de paba Gregòriu su de XIII l’iscostiaret in segus a s’1 de ghennarzu. In fatu de custu, cunforme a una prima bersione subra de s’orìzine de custa custumàntzia, si fiat creada in Frantza sa tradissione de intregare pachetes de donu boidos in s’ocasione de s’1 de abrile. A custa custumàntzia istrana l’aiant dadu su nùmene de poisson d’Avril, est a narrer pische de abrile. Belle gasi, sende chi s’usu est comunu unu pagu in totu s’Europa, unos cantos istudiosos sunt incuìdos tempurarmente de prus e ant ipotizadu comente orìzine de su pische de abrile s’edade cràssiga, e in particulare ant intrabidu siat in su mitu de Prosèrpina, chi a pustis de esser sechestrada dae Prutone est chircada in de badas dae mama sua, trampada dae una ninfa, siat in sa festa pagana de Benus Berticòrdia, argunas cumonèssias possìbiles cun sa custumàntzia atuale.

Una de sas brullas prus istrepitosas de s’unu de abrile fiat istada fata dae sa telebisura isvìtzera de limba frantzesa, chi sa sero de sa domìniga 1 de abrile de 1.983 aiat trasmìtidu un’intrebista cun Licio Gelli, tando buscadu internassionarmente. Custu decraraiat ch’in sos ùrtimos doighi meses fiat semper abarradu in Isvìtzera, chi non si fiat trèmidu mai dae ie. E addaghi s’intrebistadore l’aiat pregontadu ite bi fiat de beru in sos narinzos cunforme a sos cales diat esser fuìdu a s’Amèriga de su suddu, isse aiat respostu: “Non fia isse su chi buscaia sos polimesos, issos buscaiant mie”. Deretu a pustis de s’intrebista, s’emissora ervètiga aiat retzidu una balanga de telefonadas ch’invitaiat a brocare sas làcanas pro arressare a Gelli. Peroe totu fiat una brulla. 

Fiat istada memoràbile pro sos abrutzesos sa brulla gastada dae sa telebisura rezionale Atv7. Sos ziornalistas aiant annuntziadu chi su Cussizu de sos ministros diat aer mudadu sa mapa de sas provìntzias, abolende sa de Cheti, formende sa de Lanciano e no cussiderende Avezzano e Sulmona chi zai dae annos fiant peleende pro devenner provìntzias. A pustis de sa noa, bi fiant istadas protestas infogadas de sas pessones, a Atv7 si fiat bida custrìnghida a iscorriolare sa noa.
Budelli

**Budelli** est un’isula chi pertenet a s’Archipèlagu de La Maddalena, posta in su nordu istremu de sa Sardinna a probe de sas Bucas de Bonifàtziu. Impare cun sas àteras ìsulas, format parte de su Parcu Nassionale de s’Archipèlagu de La Maddalena. S’ìsula est abitada dae una pessone ebia, chi nd’est finas su tentadore.

S’ìsula de Budelli s’agatat pagas chentinas de metros a su suddu de sas ìsulas de Ratzoli e Santa Maria, separada dae custas ùrtimas dae su canale Checa de Mortu. Tenet una superfìtzie de 1,6 chilòmetros cuadrados e un’isvilupu costerencu de 12,3 chilòmetros. Su Monte Budellu rapresentat su puntu prus artu de s’ìsula, sizende sa cuota de 87 metros. 

Budelli est cussideradu comente una de sas ìsulas prus bellas de su Mesuterranu, gasi comente su sìmbolu de su parcu nassionale: est cunnotu finas in logu istranzu pro more de sa praja sua famada in colore de rosa, situada in sa parte suddu-orientale de s’ìsula, chi devet su colore suo tìpigu a sos ucheddos aminudados de unu microorganismu naradu Miniacina Miniacea.
## Àteros progetos
Don Keefer

**Donald H. "Don" Keefer** (Highspire, Pennsylvania, 18 de austu 1916 – Sherman Oaks, California, 7 de cabidanni 2014), prus conotta comente **Don Keefer**, est istadu unu attore americanu.
Roger Ebert

**Roger Joseph Ebert** (Urbana, Illinois 18 de làmpadas, 1942 &ndash; Chicago, Illinois 4 de abrìle, 2013), pius conottu comente **Roger Ebert**, est unu attore americanu.
Franjo Tudjman

**Franjo Tuđman** (Veliko Trgovisce, 14/05/1.922-Zagàbria, 10/12/1.999), est istadu istoriadore, òmine de istadu e primu presidente de sa Repùbriga Croata soberana e independente.

Comente partidàriu de s’independèntzia croata, s’est ingazadu politigamente a bias de s’agabu de sos annos otanta. In su 1.989, fundat sa Comunidade democràtiga croata (HDZ), abarrende-nde su presidente finas a sa morte sua. A pustis de sa bintòria de s’HDZ in sas eleghiduras de 1.990, est elèghidu presidente de sa Repùbriga Sotzialista Croata de tando, incorporada in sa Jugoslàvia. A pustis de s’introduidura de su custituimentu democràtigu de 1.990, est elèghidu presidente de sa Repùbriga Croata Independente in su 1.992. 

Est s’autore de sa Decraradura de independèntzia de sa Croàtzia de su 25 de làmpadas de 1.991. Comente cumandadore supremu, aiat ghiadu sa defesa de sa Croàtzia in sa gherra patriòtiga. Fiat istadu reelèghidu presidente in su 1.997 e s’HDZ aiat bintu  torra sas eleghiduras paralamentàrias in su 1.992 e in su 1.997. Morit in su 1.999, a pustis de una maladia longa.
Cascà

Su **cascà** est una bariante tabarchesa de su cuscusu cun ortalìtzia. Sa presèntzia sua in sa coghina de Caraluforte e Cala de Seda tenet resones istòrigas bonas a atuare: Caraluforte fiat istadu fundadu in su 1.738 dae una colònia de coradderis ligurianos, chi si fiant tramudados in su de XVI sègulos a s’isuledda tunisiana de Tabarca, e ch’in su de XVIII sègulos fiant aportados a s’Ìsula de Santu Pedru. In su tempus coladu, su cascà fiat unu pratu sintzillu e pòberu: sos elementos de base pro l’amaniare fiant, in prus de sa sìmula traballada in manera oportuna, su repoddu o su caulifrore e su basolu tundu. Peri su tempus, su pratu s’est evoluìdu, e a sa retzeta de base si sunt annantas s’ortalìtzia bariada de istajone e sa petza de porcu. Su pratu, trasformadu in custu modu, est devènnidu su màndigu de sa festa in tempus reghente, amaniadu mescamente in s’ocasione de sa festa patronale de Santu Càralu. Dae paritzos annos, s’isvilupat in Caraluforte in su mese de abrile una piolada cun s’intentu de abalorare custu pratu tìpigu de sa tradissione coghinale tabarchesa.

## Ateras boghes
*Carloforte
Intzidente ferruviàriu de Crevalcore

S’**intzidente ferruviàriu de Crevalcore** (Bolonna) si fiat dadu su 7 de ghennarzu de 2.005.

Su trenu interrezionale 2255, aproghilende dae Berona e destinadu a Bolonna, a s’artària de s’istassione de Crevalcore, si fiat addobadu a pare cun unu trenu de mercantzias trasportende bigas de ferru chi protzediat in sa deretura contrària. S’intzidente aiat provocadu sa morte de deghessete pessones; medas àteras fiant abarradas fertas in su tzocu.

Sas imbestigaduras de sa mazistradura sunt cuncruìdas in su 2.010, cun sa dimanda de imbiu a protzessamentu pro mortorzu pro incautela e disacatu pro incautela a sete aderetadores logales de RCFI.

Pro tres aderetadores de sa Deretura Cumpartzimentale de Bolonna, s’acusa est de aer ammanitzadu un’istassione de bia ùniga automatizada in sos rugramentos intre trenos sena prebider sistemas de sinzolamentu e orientamentu pro sos machinistas in su casu de bisivilidade iscassa.

A bator aderetadores de moimentu, in su matessi tempus, lis est imputada sa farta de sinzolamentu telefònigu de sa presèntzia de su trenu de mercantzias in sa lìnia.

Su protzessu est terminadu cun s’archivamentu pro sos cùcuros de RCFI e sete avertos de cuncruimentu de sas imbestigaduras, sende chi fiat istadu recunnotu s’erru umanu dupru de sos ferruviàrios chi ghaiant una de sas cumponiduras.
Rafaele Arzu

**Rafaele Arzu** (Lanusè, 27 de santugaine 1979) est unu criminosu sardu.

## Biografia
Naschet in Lanusè, peroe creschet in Tàlana, bidda in ue fiat istadu detènnidu dae s’Agrupamentu Operativu Ispetziale de sos carabineris de Casteddu, cun sa cullaboradura de s’Iscadrone de Carabineris Elitrasportadu “Cassadores de Sardinna”, s’8 de nadale de 2008: fiat in sa lista de sos 30 bandidadores de perigulosidade màssima formende parte de su “programma ispetziale de busca” de su Ministèriu de sos Afares Internos.

Arzu, in sa tupa dae su 2002 a su 2009, est cussideradu responsàbile de un’isrobatòriu realizadu in Aretzu in su 2002 e de unu tentativu de isrobatòriu contra a unu furgone trasportadinares cun isparatòriu cumìtidu in Peruza. L’ant acusadu finas de un’isrobatòriu zutu a cumprimentu a probe de Imola dae deghe pessones. Fiat cussideradu su cabu de una banda de isrobadores ativa in s’Itàlia intrea.

S’1 de martzu de 2012 cumintzat su protzessu in ue est acusadu de su mortorzu, in cullaboradura cun àteras pessones, de Donato Fezzuoglio su carabineri, posteriormente galardonadu cun sa medalla de oro pro sa balentia militare, in su barigare de un’afrontu armadu biolentu acontèssidu in tempus de un’isrobatòriu iscròmpidu contra a una fizale de banca deUmbertide, in su de Peruza, su 30 de ghennarzu de 2006. Sas acusas sunt finas de tentativu de mortorzu, isrobatòriu e possedimentu illìtzitu de armas de gherra.
Crae

Sa **crae** est un’ozetu impreadu pro aberrer o cunzare unu serrarzu. A s’avesu, cunsistit in una barredda sùtile de metallu, probida de gulas tacheddadas chi formant dentes e/o rallas o mortisas minoras, chi currespondent a sa forma de su serrarzu e de sos mecanismos internos suos, permitende in custa manera de realizare s’abertura, normarmente a mèdiu de rodiamentu.

S’arrogu de crae tacheddadu chi s’insertat in su serrarzu est naradu atza. S’aferradorzu, zenerarmente prus ampru pro nde fazilitare s’agarrada, e ischeadu o coloradu pro permiter su recunnoschimentu de una crae in unu cordu, est probidu de un’orifìtziu, tundu o retangulare, naradu colacraes, chi servit pro l’insertare a su craeri. Su cordu est unu cumparis de craes, a s’avesu sas impreadas abitualmente dae onzi unu pro intrare a domo,  pro cunzare s’automòbile, pro su garazu, pro s’ufìssiu e àteros serrarzos, che sos de allarmas, zagas e cassitas de su curreu. Sa crae dentellada fiat istada imbentada in  su 1851 dae Linus Yale.
Duncan Mackenzie

**Duncan Mackenzie** (1861– Pesaro 1934) est istadu unu archaeologo iscotzesu.
Aiada istudiadu filosofia in s'Universidade de Edimburgo. Aiat collaboradu cun Arthur Evans in s'iscavu de su Palatu de Cnosso.
Mandadu dae sa British School at Rome fit istadu varias bias in Sardigna e aiat publicadu 4 istudios subra sos nuraghes e ateros monumentos.
Clive Dunn

**Clive Robert Benjamin Dunn** (Londra, 9 de ennàlzu 1920 &ndash; Faro, 6 de santandrìa 2012) est istadu unu cantante e attore inglesu.
Martin Landau

**Martin Landau** (New York City, New York 20 làmpadas, 1928 - Los Angeles, 15 trìulas 2017) ), est istadu unu cantante e attore americanu.
Jonathan Winters

**Jonathan Harshman Winters III** (Dayton, Ohio 11 November, 1925 &ndash; 11 April 2013), est unu cantante e attore americanu.
Casa discografica Tirsu

Sa **Tirsu** (pius a tardu chi poi aiat leadu su nomene *“Sardinia dischi”*) est istada una casa discografica chi aiat sede in Decimomannu, naskida a sa fine de sos annos '60, umpare a sa Aedo de Cagliari e sa Tekno record de Tattari, at prodottu sa mazore parte de sos discos de musica sarda.  
Tra sos musicistas chi aiana incisu discos cun sa Tirsu si contana:
### [[Cantu a chiterra]]
*Maria Carta
*Aldo Cabizza
*Serafinu Murru
*Leonardo Cabitza
*Maria Teresa Cau
*Tonino Canu
*Michele Senes
*Francesco Falchi
*Gavino Loria

### [[Cantu a tenore]]
*Tenore de Bitti
*Concordu fonnesu
*Tenore de Vitzi "Mialinu Pira"

### [[Launeddas]]
*Aurelio Porcu
*Antonio Lara
*Giovanni Lai

## Ateru
*Tonietto Salis
 
## Bibliografia
* Manuela Gualerzi. 1982. Discografia della musica popolare sarda a 78 rpm (1922-1959), ´Culture musicali 2: 167-192.
*Roberto Leydi. 1997. Discografia della musica popolare italiana - Sardegna". Fonti musicali italiane 2: 249-280.

## Cullegamentos dae fora
*Research Centre for European Multipart Music, Elenco cumpletu de sas registratziones de musica sarda
Tenore de Bitti

Sos **Tenores de Bitti Remunnu 'e Locu** est su tenore istoricu de sa idda de Bitzi edd'est istadu fundadu in su 1974.

Sa formazione attuale de sos Tenores de Bitti Remunnu 'e Locu es cumposta dae:
* Daniele Cossellu (leader, "Oche" e "Mesu Oche")
* Mario Pira ("Bassu")
* Pier Luigi Giorno ("Contra")
* Piero Sanna ("Oche" e "Mesu Oche"). 

*Sos de primu:
*Salvatore Bandinu, "Bassu" 
* Tancredi Tucconi, "Contra".

## Aggantzos dae fora
* Situ uffitziale
*  I tenores di Bitti ora sono cavalieri 
* Sardegna DigitalLibrary''Ballu seriu'' - Tenores di Bitti Remunnu 'e Locu
Antoni Lara

**Antoni Lara** (Bidda de Putzu 1886 – 1979) fit unu sonadore sardu de launeddas.

#### Biografía

Aiat imparadu a sonare dae su babbu e, pro sa connoschentzia cumpleta chi aiat de sos cunzertos, fit istadu selezionadu dae s'etnomusicologo danesu Bentzon, pro registrare e pubricare diversas sonadas suas.

## Agganzos dae fora
*Sardegna Cultura - E.Melis e A. Lara
Meridiana Fly

**Meridiana Fly** S.p.A. fiat una cumpanzia abiàtiga italiana ativa in su trasportu abiàtigu de lìnia e nolitadu nassionale e internassionale. Sa sea e sa base de armamentu s’agatant inche s’abioportu de Terranoa-Costera Ismerarda, cando chi bases operativas sunt ubigadas in Milanu Malpensa, Berona e Casteddu. 

In su 2011, ant tancadu sa base de Frorèntzia, in ue Meridiana fiat istada pionera in sas operaduras de bolu de lìnia cun aparèchios a zetu dae s’abioportu minore de sa tzidade tuscana.

Meridiana Fly bogat s’orìzine sua dae Alisarda, fundada su 29 de martzu de 1963 in Terranoa dae Karim al-Husayni, cunnotu mezus comente Imamu Aga Khan IV. Nàschida cun s’intentu de favorizare s’isvilupu de sa Costera Ismerarda, aiat cumintzadu sas operaduras de abiotaxi s’1 de abrile de 1964 inche s’abioportu de Venafiorita, una fasca de terra a su suddu de Terranoa, cun duos bimotores a pistones Beechcraft Queen Air de otu seidorzos onzi unu. In su primu annu de atividade, sos passizeris trasportados fiant istados 186. In su 1966, primu annu de atividade comente trasportadore de lìnia, fiant istados realizados in s’ùnigu trazetu autorizadu, o siat su Terranoa-Roma-Terranoa, 662 bolos cumertziales pro 957 oras boladas grobales, e fiant istados trasportados 5.640 passizeris.

In su 2018 Meridiana at cambiadu nùmene in Air Italy, sotziedade chi giai aiat comporadu, diventende sa sigunda cumpanzia aerea italiana.
Christopher Lee

**Sir Christopher Frank Carandini Lee** (Londra, 27 de maju 1922 – Londra, 7 de làmpadas 2015) est istadu unu cantante e attore inglesu.
Bonifàtziu (bidda)

**Bonifàtziu** (*Bunifaziu* in limba corsigana), narada antigamente *Calcusaltu*, est una comuna corsigana e frantzesa posta in su departamentu de sa Còrsiga de su Suddu, chi bogat su nùmene suo dae Bonifàtziu su de II, marchesu de Tuscana.

Anteriormente, fiant fentomada in su merie istremu de sa Còrsiga una bidda antiga narada “Pallae”, chi su nùmene est istadu bardadu pro inditare s’astrintorzu intre sa Còrsiga e sa Sardinna e su sartu a inghìriu de Bonifàtziu.

Sos abitadores suos sunt narados bonifatzinos.

Bonifàtziu, chi s’agatat in su suddu istremu de sa Còrsiga, est sa comuna corsigana prus meriesa, gasi comente sa comuna frantzesa situada prus a su suddu de sa Frantza metropolitana. Sas Bucas de Bonifàtziu separant sa Còrsiga dae sa Sardinna.

Sa bidda incruet unu portu e una tzitadella. Custa ùrtima est posta in unu cabu chi dòminat su mare peri una falèsia chi est una bena de carcare, roca meda rara in Còrsiga, chi tenet unu solu prus a prestu granìtigu. Su cabu naradu est longu 1.600 metros e ladu 100 metros.

Sa limba tradissionale de sos abitadores de Bonifàtziu no est su corsiganu, si nono unu dialetu zenovesu. In efetos, mancari siat istadu fundadu dae sos ducas de Tuscana, Bonifàtziu fiat devènnidu meda luego (in su 1.195) unu presìdiu (una colònia) de sa Repùbriga de Zènova, repobuladu cun famìlias zenovesas chi s’alliaiant intre issas o cun àteras famìlias naturales de sa Ligùria. Su dialetu de Bonifàtziu est in protzessu de iscumparta a dies de oe e sighit a esser faeddadu petzi dae unas cantas famìlias.
Paba Frantziscu

**Paba Frantziscu** (Buenos Aires, 17 de nadale 1936 - Tzitade de su Vaticanu 21 de Abrili 2025), naschidu **Jorge Mario Bergoglio**, est istadu paba e pìscamu de Roma.
Asphodelus

Su gènere **Asphodelus**, connotu cun su nùmenes populares de ’**arbutu**, **iscrarea** o **cardilloni,** est unu fundu de sas famìlias de sas lillanzas, chi cumprendet diferentes ispètzias ervanzas.

S’arbutu istimat sos prados solianos e est imbadidore de sos terrinos suzetos a paschimenta etzessiva, ca sas fozas suas puntzitadas sunt aorradas dae su bestiàmine.

Sas fozas de s’arbutu cumparent in sa forma de una rosita de fozas mannas raighinales, astrintas e lineares, cun s’istremidade puntzitada.

Dae su tzentru de sa rosita rupit unu cambu nuu chi zughet una cabissa de frores prus o mancu arrampada cunforme a sas ispètzias. Sa cabissa est arta zenerarmente unu metru o prus.

Sos frores cumintzant a iscuguzare dae zosso. Tenent ses tèpalos (est a narrer chi non b’at distinghidura bisìvile intre pètalos e sèpalos, chi tenent sa matessi forma e su matessi colore). In su prus de sas ispètzias, sos tèpalos sunt arbos cun una fasca iscura in sa mesania.

Sos frutos sunt càpsulas tundatzas.

Sa raighina est cummestìbile.

Sa distribuidura naturale de sa zènia tenet unu tzentru printzipale a inghìriu de s’alabatu de su Mesuterranu (Europa meriesa e Àfriga tramuntanesa incrùdidas sas ìsulas Canàrias); in prus de custu s’isterrit in Àsia finas a sa Tzina. S’arbutu est meda comunu in Sardinna. 

S’arbutu est istadu introduìdu finas a unas cantas zonas de s’Amèriga de su Nordu, in ue s’est naturalizadu.
Josef Stalin

**Iosif Vissarionovič Stalin** nasciu **Iosif Vissarionovič Džugašvili** (Gori, Geòrgia 6 de nadale 1879 - Mosca 05 de martzu 1953) est istadu capu de istadu de s'Uniòne de sas Repùbbricas Sotzialìstas Sovièticas de su 1924 fintze su 1953, segretàriu zenerale de su Partidu Comunista de s'Unione Soviètica in sos matessi annus. Fiat de nassionalidade zeorziana.

Sa polìtiga sua fiat basada in sos printzìpios de s’ideolozia Marxista-Leninista, is politigas chi at caraterizau su tempus suos e sas detzisiones suas sunt anemonadas de sos istoricos cumente Stalinismu. 

In tempus de su rezìmene suo, Stalin e sos cullaboradores suos fiant istados apuntzados de crimines e destrassos chi ant portadu a miliones de mortes, argumentos chi sunt fintze oe chistionadus intra de sos istoricos e politicos.

Stalin est cussideradu finas s’architetu printzipale de sa bintòria soviètiga subra de su nazismu e su fascismu in sa segunda gherra mundiale.
Coghineri

Unu **coghineri** est una persona incarrigada de amaniare e cogher sos màndigos. In su cuadru de sa restoradura, sa paraula ìnditat un’ispertu de su setore alimentàriu chi traballat in sas coghinas de restorantes, hoteles o impresas de restoradura culletiva, amaniende sos ambientes e coghinende sos alimentos a servire a sa crientela.

Su tèrmine “coghineri”, identifighende sa profissione, si diferèntziat in zenerale dae su tèrmine “issefu” pro su fatu chi custu ùrtimu si referit a su coghineri cabu de restorantes famados, grandu hoteles, eac. 

In Itàlia e in Sardinna, sa califigadura de coghineri si lograt a s’agabu de unu cursariu iscolare ispetzìfigu pro custa casta de formadura profissionale.

Su coghineri, in prus de esser sintzillamente un’impita, est relassionadu fitianu cun sa figura de s’artista o de s’isteta.

Aiat otentu pobularidade pro su traballu de sos coghineris cabos inche sas cortes de sos soberanos europeos moende cun su milliseteghentos e galu a dies de oe est un’impita meda apressiada, peroe a sa formadura de bastimentu longa e no semper fàzile, cun bussardos de traballu meda longos e oràrios chi fitianu sunt isghelenidores.
Atìliu Cubeddu

**Atìliu Cubeddu** (Àrthana, 2 de martzu de 1947 - ?) est unu criminosu sardu, chi aiat formadu parte de s’Anònima Sarda. 

Zai dae cando fiat zòvanu a beru, fiat cunnotu a sas fortzas de seguràntzia pro sos antetzedentes penales suos numerosos, aiat leadu parte a sos sechestros de Rangoni Machiavelli e Bauer in s’Emìlia-Romanna, ambos zutos a cumprimentu in su 1.983, e a su sechestru de Peruzzi, realizadu in Tuscana in su 1.981, e fiat intradu a sa tupa. Pustis detènnidu in su 1.984 in Riccione, fiat istadu cundennadu a 30 annos de presonia. In sa presone si fiat cumportadu de internu modellu, resessende a lograre numerosas lissèntzias de mèritu; in tempus de una de sas lissèntzias naradas, chi l’aiant cuntzèdidu in su ghennarzu de su 1997 cun ghirada prebida pro su 7 de frearzu, belle gasi non fiat torradu a sa presone nugoresa de Badu de Carros e fiat intradu a su bandidonzu, abarrende imboligadu in su sechestru de Giuseppe Soffiantini (fiat istadu su tentadore de s’ostazu) e in su mortorzu de su polimesu de sos Uocs Samuele Donatoni, delitos pro sos cales fiat istadu cundennadu a 30 annos e a sa perpetuada respetivamente.  Fiat istadu artamente suspetadu (mancari non l’apant incausadu mai in manera formale) finas pro su sechestru de Sìrvia Melis, recatada in Tortuelie in su 1997.

A como, figurat in sa lista de sos bandidadores prus perigulosos de Itàlia, finas si non s’iscruet chi podat esser mortu, forsis ochìdu dae Zuanne Farina, unu sodale suo, pro no dever partzire su dinare de sa luissione pro su sechestru de Soffiantini.

Dae su 1998 in susu, est buscadu internassionarmente. Domenico Fiordalisi pensat chi siat galu in bida, tentu in amparu dae amigos e familia sua.
Polima de sos caminos

Sa Polima de sos caminos, narada finas “Policaminos”, est un’ispetzialidade de sa polima nassionale, ch’isvilupat mescamente sas atividades sighidoras: 

1. prebenit e reprimet sas bioladuras de su còdighe de sos caminos;
2. constatat sos intzidentes de tràfigu;
3. predisponet sos servìtzios chi tenent sa finalidade de regulare e cuntrollare su tràfigu;
4. amàniat servìtzios de iscorta pro sa seguràntzia de sa tzirculadura caminale;
5. dispensat azutòriu a sos automobilistas in dificurtade. 

Sos operadores de sa Polima de sos caminos sunt artamente califigados. Pro atzeder a s’ispetzialidade narada, si dimandant resurtados bonos in sas proas sigotènnigas chi totu sos operadores de sa polima nassionale devent realizare.  Posteriormente, podent frechentare unu cursu de ispetzializadura de dura bariàvile intre su Tzentru de Insajadura de sa Polima Nassionale (Tz.I.P.N.), s’iscola cunsagrada a sas ispetzialidades de sa polima nassionale chi s’agatat in Tzesena.
Màriu Frantziscu Pompedda

**Màriu Frantziscu Pompedda** (Otieri, 18 de abrile 1929 - Roma, 18 de santugaine 2006), est istadu unu cardinale e archipìscamu catòligu sardu. 

## Biografia
At realizadu sos istùdios zinnasiales in su Seminàriu archipiscamale de Tàtari e sos istùdios litzeales filosòfigos in su Seminàriu rezionale de Cùlleri.

In Roma, de dischente de s’Armu Cullezu Capranica, at logradu inche s’Universidade Pontifale Gregoriana s’indutoramentu in matèrias teolòzigas e, inche s’Istitutu Pontifale Bìbrigu, sa lissèntzia in Iscritura Sagra. Posteriormente, at otentu s’indutoramentu “in utroque iure” inche s’Universidade Pontifale Lateranesa, gasi comente su tìtulu de Abogadu Rotale inche su “Studium Sacrae Romanae Rotae”.

At retzidu s’òrdine sagru su 23 de nadale de 1955. In prus de su ministèriu de bigàriu in sa bigaria de Nossa Sennora de Guadalupe in Monte Mario in Roma, est istadu Cussizeri Ecresiàstigu de s’Unione Romana de Zuristas Catòligos e at isvilupadu diferentes incàrrigos moende cun su 1955 inche su Tribunale de sa Rota Romana.

Numenalizadu archipìscamu titulare de Bisarcio su 29 de santandria de 1997, at retzidu s’ordinamentu episcopale su 6 de ghennarzu de 1998 in sa Basìliga de Santu Pedru, dae su Paba Zuanne Paulu su de II, isseberende comente mutu “Soli Deo” (“Petzi a Deus”). 

Elevadu a su rangu de cardinale diàconu de s’Annuntziadura de sa B.B.M. in Via Ardeatina dae su Paba Zuanne Paulu su de II in su cuntzistoru de su 21 de frearzu de 2001, est istadu Prefetu de su Tribunale Supremu de sa Sinnadura Apostòliga. In prus de custu, est istadu membru de sa Cungregadura de su Curtu Divinu e de sa Dissiplina de sos Sagramentos, de sa Cungregadura de sa Dotrina de sa Fide, de sa Cungregadura pro s’Evanzelizadura de sos Pòbulos e de su Cussizu Pontifale pro sos Testos Lezisrativos. 

Dae su 2004, fiat Prefetu emèritu de su Tribunale Supremu de sa Sinnadura Apostòliga.

Est obitadu su 18 de santugaìne de 2006 in Otieri. Est interradu in sa catedrale de Otieri.
Alessandria

**Alessandria** (in limba sarda:Lisàndria) est una comuna italiana de su Piemonte, cabitale de sa provìntzia numenale e ada 95.350 abitadores.
Est sa de tres comunas de sa rezione pro pobuladura e sa prima pro superfìtzie.
Sa bidda abarrat pretzisamente in su tzentru de su triàngulu Turinu-Milanu-Zènova, custituende duncas unu nudu de intertràmunu importante a beru pro sas tres tzitades e sas reziones chi nde formant parte.

S’agatat in su paris disariale formadu dae sos rios Tànaru e Bòrmida, a probe de su puntu de cropadura issoro. Gràssias a sa posissione sua in su tzentru de su triàngulu Turinu-Milanu-Zènova susunaradu, sa bidda custituit unu nudu autocaminale e ferruviàriu importante cun transitadorzu de ischerriamentu de conca, situadu in sa zona suddu-uestu de s’istassione de biazadores. Est servida dae sos autocaminos A21 e A26. Est una bidda caraterizada dae zirones ampros e longos cun curridorzos mùrtipros e dae pratzas mannas e aerosas. 

Lisàndria est caraterizada dae unu crima tipigamente padanu, cun ierros fritos e neulosos e istios caentes e afogosos. Sas proinas non sunt meda bundantziosas (unos 600 mm.) e nche falant su prus a s’atonzu e a su beranu. 

Lisàndria tenet unu crima prus continentale a petus de s’abarru de su Peemonte. Sos ierros, pro neghe de su nùmeru prus mannu de dies neulosas, tirant a esser prus rìzidos (mèdia de +0,4 grados in ghennarzu), cando chi sos istios sunt afogosos, peroe meda prus solianos e sicos: su mese prus caente, triulas, tenet una temperadura mèdia de +24 grados e est finas su prus sicannosu, cun 32 mm. de proina cuntzentrados fitianu in una o duas temporadas (in su cùcuru de s’istiu, sas perturbaduras atràntigas tirant a currer meda prus a su nordu). 

Su tzentru de sa tzitade est caraterizadu dae sa bastidade de pratza de sa Libertade, antigamente Platea Maior. Sa pratza de armas cherta dae Napolione fiat istada lograda a mèdiu de sa demolidura, acontèssida in su 1803, de sa catedrale antiga de su de XIII sègulos, realizada dae Ruffino Bottino s’architetu. A su cumintzu de sos annos 2.000, sunt istados batidos a lughe sos abarros de sos fundòrios pro istùdios de profundizadura, a pustis cuguzados. In sa mesania de issa s’agatat s’istàtua de Urbano Rattazzi, realizada dae Ferruccio Pozzato, chi sustituit sa fundidura prus antiga de Giulio Monteverde, demolida pro nde lograre metallu in su 1943, in tempus de sa segunda gherra mundiale.

In su santandria de 1994, su disàriu causadu dae sa biradura de ambos rios de sa bidda aiat fatu deghinas de bìtimas e dannu mannu in Lisàndria e a fùrriu, e medas pessones fiant abarradas sena domo.

Intre sas pessonalidades relassionadas cun Lisàndria, podimus amentare Umberto Eco, sas sorres Cristina e Benedetta Parodi.
Graveola e o lixo polifonico

**Graveola e O Lixo Polifonico** est su numene de unu grupu musicale brasilianu de Belo Horizonte, formada in su 2004, cando fini ancora in s'universidade e aiana cominzadu a faghe' sas primas cantones.
Sa mùsica issoro est influenziada dae sa mùsica populare brasiliana ma cuntenidi varios generes comente su jazz, su funk, su rock e su soul e naturalmente su samba. 

## Cumponentes de su grupu
* *Juliana Perdigao*, boghe, clarineto e flauto; 
**José Luis Braga*, boghe e chiterra; 
**Luiz Gabriel*, boghe e chiterra;  
**Bruno De Oliveira*, contrabasciu; 
**Flora Lopes*, 
**Yuri Vellasco*  bateria e percussiones.

## Discografia
* 2009, *Graveola e o lixo polifonico*
* 2010, *Um e meio*
* 2011, *Eu Preciso de um Liquidificador*
2010

S'annu **2010** (MMX in nùmeros romanos) est un annu incumentzadu chenàbura segundu su calendàriu gregorianu.
2011

S'annu **2011** (MMXI in nùmeros romanos) est un annu incomintzadu sàpadu segundu su calendàriu gregorianu.
Sàbadu

**Sàbadu** est sa die de sa chida frae su Chenàbura e su Domìniga, dae su latinu *sabbatum*, giai derivadu dae s'ebraicu *shabbath*, sa die de pasa.
Ispèndulas de su Niagara

Sas **Ispèndulas de su Niagara** sunt tres rutas de aba chi s’agatant a caddu de sa làcana intre sa provìntzia canadesa de s’Ontario e s’Istadu federale ameriganu de Noa Iorcu. Issas formant s’istremidade meriesa de su Gurule de su Niagara.

Dae sa prus manna a sa prus minora, sas tres ispèndulas sunt sas *Horseshoe Falls*, sas *American Falls* e sas *Bridal Veil Falls*. Sas Horseshoe Falls sunt postas a s’ala canadesa e sas American Falls a s’ala amerigana, separadas dae Goat Island. Sas Bridal Veil Falls, prus minoras, sunt ubigadas aguarmente a s’ala istadunidesa, separadas dae sas àteras ispèndulas dae Luna Island. Sa lìnia de làcana fiat orizinarmente trassada peri sas Horseshoe Falls in su 1819, peroe sa frontera est zai dae tempus in cuntierra pro more de s’erosione naturale e de su fraigamentu.

Situadas in su Riu Niagara, emissàriu de su Lagu Erie e immissàriu de su Lagu Ontario, sas ispèndulas cumbinadas tenent sa prochentale de frussu prus arta intre totu sas rutas de aba de su mundu, cun una falada bertigale de unos 50 m. Sas Horseshoe Falls sunt sas ispèndulas prus poderosas de s’Amèriga de su Nordu, medende pro artària bertigale e finas pro prochentale de frussu. Sas ispèndulas s’agant 27 km. a su nordu-uestu de Buffalo, in s’Istadu de Noa Iorcu, e 121 km. a su suddu-estu de Torontu, intre sas tzitades cròbinas de Niagara Falls, Ontario, e Niagara Falls, New York. 

Sas ispèndulas de su Niagara si fiant formadas addaghi sos astrarzos fiant incuìdos a s’agabu de s’astradura de su Wisconsin (s’ùrtima edade de s’astra) e s’aba de sos Lagos Mannos, chi si fiant in pessu formados, aiat trassadu un’andera peri su Palone de su Niagara, in su caminu de s’Otzèanu Atràntigu. Mancari non siant artas in manera istraordinària, sas Ispèndulas de su Niagara sunt meda ladas. 168.000 mc. de aba nche ruent a subra de sa lìnia de crista onzi minutu cun frussu artu, e belle 110.000 mc. in mèdia.

Sas Ispèndulas de su Niagara sunt fontomadas siat pro sa bellesa issoro siat comente mitza baliosa de enerzia idroelètriga. A regher s’echilibru intre sos impreos recreativos, cumertziales e industriale at rapresentadu unu disafiu pro sos zestionadores de sas ispèndulas zai dae su de 19 sègulos.
Samba

Su **samba** est une genere musicale, dae inue derivat s'omonimu ballu, naskidu in Brasile e chi at raighinas africanas. Est cunsideradu una de i sas pius importantes manifestatziones culturales populares brasilianas.
1954

S'annu **1954** (MCMLIV in nùmeros romanos) est un annu incomintzadu chenàbura segundu su calendàriu gregorianu.
1937

S'annu **1937** (MCMXXXVII in nùmeros romanos) est un annu incomintzadu chenàbura segundu su calendàriu gregorianu.

## Naskidos
* Jaime Lerner
* Carmelo Bene
* Giovanna Marini
*Anna Hazare

## Mortos
* su 27 de abrile Antonio Gramsci
* Pavel Florensky
Mastru sarvabidas

Su mastru sarvabidas (o sarvabidas, tentadore de praja) est su chi bìzilat subra de sa seguràntzia de sos chi frechentant nadadorzos e barneadorzos in prajas de mare o de lagu. 

Est capatzitadu dae sa Sotziedade Nassionale de Sarvamentu de Zènova, dae sa Federadura Italiana Nadu, partzidura de sarvamentu, o dae sa Federadura Italiana de Sarvamentu in Aba, e tenet tareas de azutòriu chirru a sos chi s’agatant in situassione de perìgulu in s’aba.

Ispetzifigatamente, su sarvabidas devet: 1) prebenner sos intzidentes in s’aba e parare fronte a issos si acontessint, aprighende sas tènnigas de sarvamentu e primu azutòriu achisissionadas in su cursu de formadura e atualizadas periodigamente; 2) regulare sas atividade de impojadura bizilende a pitzos de su cumportamentu de sos usuàrios; 3) aprigare e mandare respetare sas ordinàntzias de sa Cabitania de portu o su regulamentu de su nadadorzu; 4) berifigare in manera periòdiga sa chìmiga de sas abas in sos nadadorzos e sas cundissiones izènigas de s’ambiente.

Sas cumpetèntzias achisissionadas in su cursu de formadura li permitint de intervenner in modu adeguadu pro pratigare sas tènnigas de primu azutòriu, finas in su casu de asfissia e parada corenca.
1948

S'annu **1948** (MCMXLVIII in nùmeros romanos) est un annu incomintzadu giòia segundu su calendàriu gregorianu.

## Fattos
*  Regione Autònoma de sa Sardigna
* Su 10 de Nadale est istada fatta sa Decraratzione Universale de sos Deretos de s'Òmine
540

S'annu **540** (DXL in nùmeros romanos) est un annu incomintzadu dominiga segundu su calendàriu gregorianu.
1968

S'annu **1968** (MCMLXVIII in nùmeros romanos) est un annu incomintzadu lunis segundu su calendàriu gregorianu.
1324

S'annu **1324** (MCCCXXIV in nùmeros romanos) est un annu incomintzadu dominiga segundu su calendàriu gregorianu.
1945

S'annu **1945** (MCMXLV in nùmeros romanos) est un annu incomintzadu in lunis segundu su calendàriu gregorianu. 

## Fattos
* Fine de sa Segunda Gherra Mundiale
* Est istadu pubricadu su romanzu de Carlo Levi, Cristo si è fermato a Eboli

## Naschidos
* Arleta
* Gianni Amelio
* Luigi Ciotti
* Rainer Werner Fassbinder
* Jörg Immendorff
* Bob Marley
* Eddy Merckx
* Jean Nouvel
* Elis Regina
* Aung San Suu Kyi
* Stephen Stills
* Neil Young

## Mortos
* Giovanni Agnelli
* Pietro Mascagni
* Giuseppe Pagano
Belo Horizonte

**Belo Horizonte**  est sa capitale e sa tzitade pius manna de s'istadu de su Minas Gerais, chi est in sa parte a sud est de su Brasile. In su 2010 sa tzitade contaiada una populatzione de 2.475.440 abitantes (2010) e s'area metropolitana de 5.497.922.
1599

S'annu **1599** (MDIC in nùmeros romanos) est un annu incomintzadu in chenàbura segundu su calendàriu gregorianu.
Istassione ferruviària de Portu Turre

S’**istassione ferruviària de Portu Turre** est sa prus manna de sos Caminos de Ferru Nassionales in sa comuna de Portu Turre. 

## Istòria
S’istòria de custu transitadorzu ferruviàriu tenet su cumintzu suo in sos annos otanta, addaghi fiat istadu detzìdidu de incuìre s’istassione dae sa sea orizinale (a probe de su portu) a sa zona de Fonte Betza. S’installadura, difatis, fiat istada realizada in sas probianias de su Riu Mannu, in antis de su tunnel de su faru e de s’inghitzu de s’arrampamentu suddu, chi a sos tempos zughiat a sa conca de lìnia betza de Portu Turre Pratza Cristòfaru Culumbu de s’Otieri Chilivane-Portu Turre, e chi galu como aunit s’istassione cun s’arressada terminale de Portu Turre marìtima. S’arzola de s’istassione betza fiat istada cunetada cun su portu industriale dae un’aunidorzu, galu oe presente, peroe rutu in disimpreu. 

Nostamis de s’abertura de s’istassione noa, s’arzola de sa betza, chi est unos 600 metros a tesu dae su fraigu de biazadores atuale, est abarrada disimpreada in su barigare de sos annos, siat comente arzola de istassionamentu de sos bagones, siat pro su fatu chi, a su nordu e a su suddu de su transitadorzu betzu, s’incropaiant sos duos arrampamentos pro Portu Turre Pratza Cristòfaru Culumbu, chi formaiant su triàngulu de invertidura de s’istassione. S’ismanteddamentu de s’arrampamentu nordu e de una parte de sas bias in sa segunda metade de sos annos noranta, sende gasi, at privadu in fatu su transitadorzu turresu de sa possibilidade de bi furriare sos trenos. Aguarmente in cussu tempus, est istadu ismanteddadu su transitadorzu betzu de mercantzias de s’istrutura, postu in s’arrampamentu suddu pro Portu Turre Pratza Cristòfaru Culumbu, a pagos metros dae ue oe s’agatat sa conca de lìnia noa.
Metre

Su **metre** (simbulu: m) est s'unidade base de su (Sistema internazionale de unidade de medida de sa longària.
Pedro de San José Betancur

**Santo Hermano Pedro de San José Betancur**, (Vilaflor, Tenerife, 21 Martzu 1626 - La Antigua Guatemala, Guatemala, 25 Abrile 1667) Francescanu e missionariu in Guatemala.

Naskidu in Tenerife (Isulas Canarias) dae una familia de umiles origines, a 23 annos aiat comintzadu sa missione in Guatemala inue poi aist fuondadu sa Fratelli di Betlemme. Proclamadu santu dae su paba Giuanne Paulu II su 31 de Làmpadas de su 2002. Est istadu su primu santu de sas Isulas Canarias, Guatemala e Centro America.
Iscumparta

S’iscumparta est una figura zurìdiga de deretu italianu, resurtadu de s’elaboradura dotrinale. S’istitutu, de zurisdissione boluntària, agatat fundamentu in s’art. 48 de su còdighe tzivile cunsagradu a sa numenalizadura de unu contivizadore de s’iscumpartu si est chi custu ùrtimu no est prus cumpartu a su logu de s’ùrtimu bividorzu o de s’ùrtimu aposentadorzu, e no apat dadu prus noas suas. 

Sa resone sua de esser est sa de cunservare e zestionare su patrimòniu de s’iscumpartu finas a sa torrada sua.

Sa decraradura de iscumparta si realizat peri decretu de su tribunale a recursu de unu de sos suzetos interessados, de unu de sos sutzedidores lizìtimos presùmidos o de s’abogadu zenerale, in su casu in ue siant presentes duas presuponiduras: 1. Sa pessone non siat prus cumparta a s’ùrtimu bividorzu o a s’ùrtimu aposentadorzu; 2. Sa pessone non apat dadu prus noas suas pro unu tempus cussideràbile. 

Su tribunale, a s’arrimu de s’art. 721 de su còdighe de protzedura tzivile italianu, protzedet in càmara de cussizu pustis cunnotu su parrer de s’abogadu zenerale.

A s’agabu de su protzedimentu, su tribunale podet numenalizare unu contivizadore chi rapresentet sa pessone in su zuigamentu o in sa formadura de sos imbentàrios e de sos contos o in sas lichidaduras o partziduras in ue siat interessadas, e podet leare sos probidimentos chi abàliet netzessàrios pro sa cunservadura de su patrimòniu de s’iscumpartu. 

Casu sa pessone decrarada iscumparta torret, sos efetos de sa decraradura tzelant de tenner eficàssia, sena bisonzu de unu pronuntziamentu zudissiale nou.
Cécile Kyenge

Nàskida in Congo, arrivida in Italia comente e irregolare, si fit poi laureada in s'Universidade Cattolica a Milano.
Maurice Le Lannou

**Maurice Le Lannou**, nàschidu s’8 de maju de 1906 e mortu su 2 de trìulas de 1992 in Plouha (Côtes-d’Armor), est istadu unu zeògrafu frantzesu de orìzine brètone. 

Intradu a s’iscola de mastru primàriu in su 1.928, si titularizat in zeografia in su 1.932. In su 1.945, si faghet mastru de cunferèntzias in s’universidade de Rennes e a pustis professore in s’universidade de Lione in su 1.947. Dae su 1.969 a su 1.972, est professore in su Cullezu de Frantza, in ue òcupat sa càtedra de zeografia de su continente europeu. S’individualizat mescamente pro diferentes artìgulos pubrigados in su ziornale “Le Monde” e reunidos posteriormente in “Su delogamentu de su territòriu: biserias de unu zeògrafu”. Est elèghidu membru de s’Acadèmia de sas issièntzias morales e polìtigas in su 1975.

Est cussideradu unu de sos prus grandu zeògrafos frantzesos de su de XX sègulos e, in sos annos trinta, aiat leadu sa Sardinna comente ozetu de sas buscas suas, dassende unu libru de non poder ismentigare e fundamentale, “Pastores e massarzos de sa Sardinna”.
1489

S'annu **1489** (MCDLXIX in nùmeros romanos) est un annu incomintzadu in gioia segundu su calendàriu gregorianu.
2004

S'annu **2004** (MMIV in nùmeros romanos) est un annu incomintzadu giòia a segunda de su calendàriu gregorianu.
2000

S'annu **2000** (MM in nùmeros romanos) est un annu incomintzadu sàpadu a segunda de su calendàriu gregorianu.
1949

S'annu **1949** (MCMXLIX in nùmeros romanos) est un annu incumintzadu sàbadu segundu su calendàriu gregorianu.
1999

S'annu **1999** (MCMXCIX in nùmeros romanos) est un annu incomintzadu chenàbura a segunda de su calendàriu gregorianu.

## Fattos
* Su 1 de abrile est istadu istituidu su territoriu autonomo de su Nunavut (dae una parte de sos Territorios de su Nord-Ovest) cun capitale Iqaluit, chi s'agatat in s'isola de Baffin.

## Naschidos

## Mortos
* Colin Rowe
* Fabrizio De André
* Lester Bowie
* Stanley Kubrick
* Giovanni Pintori
* Giulio Einaudi
* Leo Valiani
Larry Speakes

**Larry M. Speakes** (13 de cabidanni de 1939 – 10 de bennàlzu 2014) est istadu unu bogheri de sa Domo Arba in tempus de sa presidèntzia de Ronald Reagan, mantende sa posissione narada dae su 1981 a su 1987.

Speakes est nàschidu in Cleveland, Mississippi, e est cojuadu cun Laura Crawford, chi l’at dadu tres fizos.
Nora

**Nora** est una bidda antiga de fundadura nuràghica e posteriormente pùniga, cabitale de su pòbulu de sos Noresos. Est posta in su promontòriu de Cabu Pula, in sa costera meriesa de sa Sardinna, a s’uestu de Casteddu, atuarmente in sa comuna de Pula. 

Pausania atribuit sa fundadura sua a Noratze s’eroe epònimu, chi ghiaiat sos Ìberos. Solinu su prus tardiu atribuit a Noratze un’aproghilamentu dae sa bidda mitiga de Tartessu.

Su nùmene derivat dae Noratze, comente cunfirmadu finas dae Solinu etotu: “A Norace Norae oppido nomen datum” (dae Noratze fiat istadu dadu a sa bidda su nùmene de Nora). 

Sunt istadas imbènnidas istigas de sa presèntzia nuràghica, chi atestant una frechentadura de su situ in s’edade de su brunzu (in particulare in unu putzu nuràghicu inche sos “Banzos de Mare” e in sos maniestos de importadura de su mitzènigu III b, datàbile a s’edade nuràghica prena). In su territòriu inghiriadore, sunt atestados unos cantos nuraghes (Nuraghe “Sa Bàrdia Mongiasa” in s’ùniga artària modesta de s’internu terrenu immediatu; Nurage “Antigori” de Sarrocu, prus a tesu, in ue sunt istadas imbènnnidas tzeràmigas mitzènigas).

Istigas de sa repobuladura nuràghica-fenissa si referint a su de VIII sègulos in antis de s’era nostra (Istele de Nora, cun iscritura in un’arfabetu assimizadore a su fenissu, cun s’atestadura prus antiga de su nùmene de sa Sardinna), cando chi sos abarros prus antigos imbènnidos si referint a una necròpolis cun tumbas datàbiles intre s’agabu de su VII e su cumintzu de su de VI sègulos in antis de s’era nostra.
## Àteros progetos
Li Punti

**Li Punti** est unu cuartieri de Tàtari chin unos 5.960 vividores.

Su nùmene "Li Punti" benit dae su tataresu *li ponti*, chi cheret nàrrere *sos pontes*; segundu s'istòria populare custu nùmene est referidu a sas ruinas de s'acuedutu romanu chi conduiat s'abba a sa tzitade antiga de Portu Turre, e chi podet ammentare s'istrutura de unu ponte.

Su cuartieri est nàschidu in sos annos '50 chin sos trabagliadores de sas minas de cantones chi sunt bènnidos a bi istare mascamente dae su Gotzèanu; a in antis fit presente solu un'istancu pro sos viazadores de s'Istrada Istatale 131. In sos annos '70 benit fraigada sa crèsia intitulada a Santu Piu X e dae sos annos '90 Li Punti at incomintzadu a crèschere meda cun sa criatzione de bighinados novos de villas, domos populare, siendas e servìtzios.

In intro de su cuartieri, est de importu mannu sa zona archeològica de sas domos de janas de Montalè.
Montasio

Su Montasio est unu casu italianu cun Denumenadura de orìzine protèghida.

Su Montasio DOP est unu casu tìpigu friulanu, che devet sighire protzeduras rìzidas e inditadas e fatas respetare dae su Cussorzu, chi tenet sa sea sua in Codroipo (Ùdine).

Leat su nùmene dae s’artupranu fontomadu de su Montasio, in ue si produet su casu zai dae su 1.200, inche s’Abadia de Moggio Udinese si sunt afinadas sas primas tènnigas de produidura, cando chi sos primos atopos de su nùmene datant de su 1775 in unos cantos documentos subra de sos prejos de su casu inche San Daniele del Friuli.

Sos ingredientes sunt: late boìnu, chi devet rispetare lìmites pro su chi pertocat sa càriga batèriga, sale e cragu. S’istajonadura, intames, dimandat unu mìnimu de 60 dies. In s’atualidade, est produìdu e istajonadu in totu su territòriu de sas provìntzias de Ùdine (17 sòtzios produidores), Pordenone (11), Gurissa (1), Bellunu (1), Trebisu (10) e in parte de su territòriu de sas provìntzias de Pàdua (1) e Benètzia (2). 

Sa zona de produidura de su casu Montasio incruet totu su Friuli Benètzia Zùlia e in Bènetu sa provìntzia de Trebisu e sa de Bellunu, sa provìntzia de Benètzia finas a Chioggia e sa parte tramuntanesa de sa provìntzia de Pàdua.

Su Montasio leat unu sabore, un’assempru, unu colore e una cunsistèntzia diferentes cunforme a sos meses de istajonaduras. Si nde diferèntziant unu tipu friscu, unu medianu e un’archibetzu. Cando est friscu (unu mese, 45 dies, duos meses), tenet unu sabore deligadu, sa pasta est arba e tipigamente ograda, sa crosta est arba e modde. A medida chi aumentat s’istajonadura, su sabore devenit prus aromàtigu, sa crosta si faghet prus tosta, su colore devenit grogu, e sa pasta dae modde si faghet pudre e tosta. 

Su Montasio, mescamente cun diferentes istajonaduras, est s’ingrediente printzipale de unu de sos pratos chi caraterizant de prus sa coghina friulana, su frico, e est zenerarmente impreadu in Friuli in su màndigu naradu “polente e formadi”.